Depués de correse ente los manifestantes el rumor de que l'empresariu Martínez insultara a los trabayadores, la masa xibló-y de la que salió de la Casa Conceyu, y nun lu lincharon gracies a otru notable local, Jerónimo  Ibrán, que taba na plaza negociando colos manifestantes. Cuando Martínez subía pela escalera de la so casa, dende una ventana de la mesma arrefundiaron cacharros que cayeron enriba los manifestantes, mancando a dellos. La masa esprecetada desixó-y al alcalde que detuviere a Martínez y ésti fíxolo depués de da-y munches vueltes y cuando los ánimos yá taben mui encesos.